ปตท. -บางจาก ปรับขึ้นราคาน้ำมัน เบนซิน - แก๊สโซฮอล์ 30 สตางค์ลิตร มีผลพรุ่งนี้
เวลา 05.00 น.
บริษัท ปตท. น้ำมันและการค้าปลีก จำกัด (มหาชน) และบริษัท บางจาก คอร์ปอเรชั่น จำกัด แจ้งว่า ตั้งแต่เวลา 05.00 น. ของวันที่ 3 ธันวาคม 2565 เป็นต้นไป ปรับราคาขายปลีกน้ำมันกลุ่มเบนซินและแก๊สโซฮอล์ทุกชนิดขึ้น 0.30 บาท/ลิตร ส่วนกลุ่มดีเซลคงเดิม ส่งผลให้ราคาขายปลีก น้ำมันหน้าสถานีบริการในพื้นที่กรุงเทพมหานครและปริมณฑล เป็นดังนี้ น้ำมันเบนซิน ราคาอยู่ที่ 42.46 บาทต่อลิตร แก๊สโซฮอล์ 95 ราคา 35.05 บาทต่อลิตร แก๊สโซฮอล์ 91 ราคา 34.78 บาทต่อลิตร และโซฮอล์ E20 ราคา 33.34 บาทต่อลิตร แก๊สโซฮอล์ E85 ราคา 32.54 บาทต่อลิตร ส่วนราคาดีเซลไฮพรีเมียม ดีเซล B7 ราคา อยู่ที่ 43.66 บาทต่อลิตร ขณะที่กลุ่มไฮดีเซล B7 ไฮดีเซล S และไฮดีเซล B20 S ราคา 34.94 บาทต่อลิตร ทั้งนี้ ราคาดังกล่าวยังไม่รวมภาษีบำรุงแต่ละท้องที่